Publication: Magyar Közlöny
Issue: MK-2001-26 (Year: 2001, Number: 26)
Era: 1990-2004
Section: a 37/2001. (III. 5.) Korm. rendelethez
Paragraph Index: 305

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — gyakorlati jegyek megszerzéséből, vizsgák — beszámolók, kollokviumok, szigorlatok — letételéből, szakmai gyakorlat elvégzéséből, szakdolgozat elkészítéséből, valamint záróvizsgából tevődik össze. 5.1. Kötelező szigorlatok A képzésben három szigorlat letétele (szigorlatonként valamennyi felsorolt tantárgyra vonatkozóan) kötelező: — módszertani és informatikai alapszigorlat: a valószínűség-számítás, statisztika, számítástudomány, modellezés tantárgyak köréből, 2001/26. szám — gazdálkodás-tudományi szigorlat: a közgazdaságtan, vállalat-gazdaságtan, vállalati stratégia és tervezés tantárgyak köréből, — szakképzést kifejező informatika szigorlat: az adatbázis, rendszerfejlesztés, üzleti intelligencia, üzleti kommunikáció, biztonság a hálózaton, szoftver engineering, minőségügy, projekt menedzsment, infrastruktúra menedzsment, információrendszerek ellenőrzése, térinformatika tantárgyak köréből. 5.2. Szakdolgozat A szakdolgozat olyan, a gazdasági informatikai képzéshez kapcsolódó írásbeli munka, amelyben a hallgatóknak tanúsítaniuk kell a hazai és nemzetközi szakirodalomban való jártasságot, képességüket a tanultak önálló alkalmazására és a szakirodalom feldolgozására, továbbá önálló gyakorlati és elméleti informatikus munka végzésére. 5.3. Záróvizsga 5.3.1. A záróvizsgára bocsátás feltételei:

Source: https://magyarkozlony.hu/hivatalos-lapok/21e78699c9bd7411e4eb0f1a28808f6532c906c2/dokumentumok/cd4c64659130ec4b11bf919615301939891cd715/letoltes